Ses vas ná ontploffing by vuurwerk-fabriek | Nuus24
Minstens 20 dood in ontploffing by vuurwerk-fabriek
Chennai – Ses mense is Donderdag in hegtenis geneem en die polisie in Indië is op soek na die baas van 'n vuurwerk-fabriek waar 38 mense in 'n brand dood is.Brandbestryders het vir ure geswoeg om die brand, wat Woensdagmiddag by die Om Sivasakthi-aanleg in Sivakasi uitgebreek het, onder beheer te bring.Najmul Hoda, 'n senior polisiebeampte, het 'n rits oortredings by die aanleg gelys. Hy sê die fabriek se produksielisensie is herroep, maar werkinge het nietemin voortgegaan."Slegs 160 mense word toegelaat om te werk, maar daar was sowat 400 mense op die perseel," het hy aan verslaggewers op die toneel gesê.Die veiligheidstelsel vir brande het nie gewerk toe 'n brand aanvanklik uitgebreek het nie en die perseel is glo ook onderverhuur aan 'n derde party, wat onwettig is."Die eienaar kan nie die fabriek aan iemand anders oorgee nie," het Hoda gesê en het bygevoeg dat die polisie die eienaar probeer opspoor vir ondervraging.Ses mense is reeds in hegtenis geneem, insluitend die voorman van die aanleg."Soos die ondersoek vorder sal almal wat medepligtig was in hegtenis geneem word," het Hoda gesê.Sewentig mense word vir beserings behandel.– Volg Nuus24 op Twitter - Sapa - AFP
Lees meer oor: indië | ontploffings VOLGENDE OP NUUS24X
39 sterf in vloede, grondstortings in Nepal
Minstens 39 mense het in grondstortings en vloede wat deur swaar moesonreën in afgeleë dele van Nepal veroorsaak is gesterf.
Kommer oor rits aanvalle in Pakistan
Ses soldate is dood toe vermeende Islamitiese militante 'n militêre konvooi in die noordweste van Pakistan aangeval het.
Chili: Presidentskandidaat met eiers bestook
Betogers in Chili het 'n presidentskandidaat en voormalige minister met eiers bestook ná hy 'n Zumba-dans gedoen het.